Diari Oficial de la Generalitat Valenciana


Sumari del DOGV 5120, del 24-10-2005 (2005/11967)

RESOLUCIÓ de 13 d'octubre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases de les ajudes convocades en el marc del Pla de Competitivitat de l'Empresa Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11842


Data del document
:   13-10-2005

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * mitjana empresa
    * competitivitat
    * societat sense fins de lucre
    * ajuda pública
    * petita empresa
    * suport econòmic
    * ajuda a les empreses
    * canvi tecnològic

RESOLUCIÓ de 13 d'octubre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases de les ajudes convocades en el marc del Pla de Competitivitat de l'Empresa Valenciana. [2005/X11632]
  
Per Resolució de 15 de setembre de 2005, del president de l'IMPIVA, es convocaren les ajudes en el marc del Pla de Competitivitat de l'Empresa Valenciana (DOGV núm. 5.906, de 20 de setembre de 2005).
  
Vist l'informe de la Direcció d'Innovació i Competitivitat i de la Direcció d'Infraestructures Tecnològiques i Servicis de l'IMPIVA, en el qual es posa de manifest la necessitat de modificar les bases de les ajudes convocades a fi que tinguen un abast més gran als sectors productius de la Comunitat Valenciana.
  
De conformitat amb l'article 5 del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc:
  
1. Modificar la Resolució de 15 de setembre de 2005, del president de l'IMPIVA, per la qual es convoquen ajudes en el marc del Pla de Competitivitat de l'Empresa Valenciana (DOGV núm. 5.906, de 20 de setembre de 2005), en els següents termes:
  
- Article 4. Beneficiaris
  
Incloure com a potencials beneficiàries de la convocatòria les agrupacions d'entitats sense ànim de lucre i les agrupacions d'estes amb empreses o agrupacions d'empreses.
  
- Article 6.2. Documentació que ha d'acompanyar l'imprés de sol·licitud per a entitats sense ànim de lucre
  
Incloure que en les agrupacions d'entitats sense personalitat jurídica haurà de fer-se constar expressament en la memòria tècnica els compromisos d'execució assumits per cada membre de l'agrupació, així com l'import de subvenció sol·licitada a aplicar per cada un d'ells, que tindran igualment la consideració de beneficiaris. A més a més, haurà de nomenar-se un representant o apoderat únic de l'agrupació amb poders bastants per a complir les obligacions que com a beneficiari corresponguen a l'agrupació.
  
- Article 7. Termini de presentació de sol·licituds
  
El termini de presentació de sol·licituds finalitzarà transcorreguts 20 dies naturals des de la publicació de la present resolució en el Diari Oficial de la Generalitat Valenciana. En tot cas, quan el dia concret d'acabament del termini siga dissabte o inhàbil al municipi en què residisca la persona interessada o a la seu de l'IMPIVA, es considerarà inhàbil a tots els efectes i es prorrogarà al primer dia hàbil següent.
  
València, 13 d'octubre de 2005.- El president: Justo Nieto Nieto.
  
ANNEX
  
Pla de competitivitat de l'empresa valenciana. actuació per a entitats
  
Beneficiaris
  
Incloure com a potencials beneficiàries de l'actuació les agrupacions d'entitats sense ànim de lucre, així com les agrupacions d'estes amb dues o més PIME industrials o de servicis relacionats amb la indústria.
  
Tipus d'ajuda
  
Subvencions a fons perdut de fins al 100% dels costos elegibles del projecte per a entitats sense ànim de lucre, i per a PIME de fins al 50% en els projectes presentats conjuntament per entitats i empreses. En este últim cas, la subvenció concedida a les empreses tindrà la consideració d'ajuda de minimis d'acord amb el Reglament (CE) núm. 69/2001 de la Comissió de 12 de gener de 2001, relatiu a l'aplicació dels articles 87 i 88 del Tractat CE a les ajudes de minimis.
  
Costos elegibles